als_Latn dik_Latn sag_Latn
Washington 11 mars 2015 – Ndihmës-sekretarja amerikane e Shtetit, Victoria Nuland, ka deklaruar se tanket dhe pajisjet tjera të rënda ushtarake të Rusisë e kanë kaluar kufirin e Ukrainës, gjë që përbën shkelje të marrëveshjes së armëpushimit, të nënshkruar më 12 shkurt të këtij viti.
“Në ditët e fundit kemi parë dërgime të reja të tankeve, automjete të blinduara, artilerisë së rëndë dhe pajisjeve raketore ruse përtej kufijve të forcave pro-ruse”, ka thënë Nuland, para Komitetit për Punë të Jashtme të Senatit të SHBA-ve, në axhendën e të cilës ishte situata në Ukrainë, transmeton Telegrafi.
Ajo ka theksuar se në Krime dhe në Ukrainën lindore “mbretëron terrori” dhe ka shtuar se Shtëpia e Bardhë është duke shqyrtuar mundësinë e dërgimit të pajisjeve ushtarake për ushtrinë ukrainase.
Të martën u raportua se SHBA-të kanë dislokuar disa tanke në shtetet baltike – Estonisë, Letonisë dhe Lituanisë – ndërsa Rusia ka dërguar në Krime sisteme antiraketore.
B.S.
als_Latn als_Latn als_Latn als_Latn slk_Latn